

LATVIJAS  REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.augustā Nr. 373

 (protokols Nr. 14, 26.p)

**Par daudzdzīvokļu dzīvojamās mājas Parka ielā 2 pārvaldīšanas tiesību nodošanu pilnvarotajai personai**

Priekuļu novada dome izskata jautājumu par daudzdzīvokļu dzīvojamās mājas Parka ielā 2, Priekuļos, Priekuļu pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot Priekuļu novada dome  rīcībā esošo informāciju, konstatēts:

1. Nekustamais īpašums – daudzdzīvokļu dzīvojamā māja Parka ielā 2, Priekuļos, Priekuļu pagastā, Priekuļu novadā, ar kadastra numuru 42720070489 sadalīts 12 īpašumos un tai funkcionāli piesaistīts zemes gabals 0.2691 ha platībā;
2. 2020.gada 16.jūlijā no Biedrības Priekuļu novada pašvaldībā saņemts iesniegums (reģ. nr. 3.1-5.2/2020-3219) par to, ka Parka ielas 2, Priekuļos, Priekuļu pagastā, Priekuļu novadā, dzīvokļu īpašnieki ir pieņēmuši lēmumu pārņem māju savā valdījumā.
3. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot dzīvokļu īpašnieku biedrībai “Parka iela 2, Priekuļi” vienotais reģistrācijas Nr.40008298347, turpmāk - Biedrība;
4. No Biedrības 2020.gada 12.augustā Priekuļu novada pašvaldībā saņemts iesniegums ( reģ. nr. 3.1-5.2/2020-2934), ka Parka ielas 2, Priekuļos, Priekuļu pagastā, Priekuļu novadā, dzīvokļu īpašnieki ar Biedrību 2020. gada 31. jūlijā noslēguši dzīvojamās mājas pārvaldīšanas pilnvarojuma līgumu.
5. Pamatojoties uz dzīvojamās mājas pārvaldīšanas pilnvarojuma līgumu lūdz Pašvaldībai ar Biedrību noslēgt līgumus par komunālo pakalpojumu sniegšanu un nodot Biedrībai mājas uzkrājumu, mājas lietu un pārējos dokumentus, kas saistīti ar mājas pārvaldīšanu.
6. 2019.gada 4.janvārī pamatojoties uz 2019.gada 2.janvāra līgumu Nr. 3.4-37/2019-91 ar pieņemšanas nodošanas aktu Nr. 3-4/201-239, finanšu līdzekļi un mājas lieta par nekustamo īpašumu Parka ielā 2, Priekuļos, Priekuļu pagastā, Priekuļu novadā nodota SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Tautsaimniecības komitejas 2020.gada 20.augusta atzinumu par lēmumu (protok. Nr. 8, p. 9), atklāti balsojot: PAR - 11 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Baiba Karlsberga, Normunds Kažoks, Māris Baltiņš, Elīna Krieviņa, Ināra Roce), PRET – nav, ATTURAS – nav, Priekuļu novada dome **nolemj:**

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Parka ielā 2, Priekuļos, Priekuļu pagastā, Priekuļu novadā, ar kadastra numuru 42720070489 un tai funkcionāli piesaistītā zemes gabala 0.2691 ha platībā, pārvaldīšanas tiesības nodošanu dzīvokļu īpašnieku biedrībai “Parka iela 2, Priekuļi” vienotais reģistrācijas Nr.40008298347, juridiskā adrese: Parka 2-9, Priekuļu pagasts, Priekuļu novads, LV-4126;
2. Uzdot Juridiskai nodaļai sagatavot vienošanos par grozījumiem 2019. gada 2. janvāra Deleģēšanas līgumā Nr. 3.4-37/2019-91;
3. Uzdot Juridiskai nodaļai sagatavot un noslēgt līgumu par komunālo pakalpojumu sniegšanu ar biedrību “Parka iela 2, Priekuļi”;
4. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Domes priekšsēdētāja (paraksts) Elīna Stapulone